Document ID: 32007R1290

UREDBA KOMISIJE (ES) št. 1290/2007
z dne 31. oktobra 2007
o ponovnem odprtju ribolova na trsko v ožini Skagerrak s plovili, ki plujejo pod zastavo Švedske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjanju in trajnostnem izkoriščanju ribolovnih virov v okviru skupne ribiške politike (1) in zlasti člena 26(4) Uredbe,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2) in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 41/2007 z dne 21. decembra 2006 o določitvi ribolovnih možnosti za leto 2007 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (3), določa kvote za leto 2007.
(2)
Švedska je 4. junija 2007 Komisijo v skladu s členom 21(2) Uredbe (EGS) št. 2847/93 obvestila, da bo 1. junija 2007 s svojimi plovili prenehala z ribolovom na trsko v ožini Skagerrak.
(3)
Komisija je 21. junija 2007 v skladu s členom 21(3) Uredbe (EGS) št. 2847/93 in členom 26(4) Uredbe (ES) št. 2371/2002 sprejela Uredbo (ES) št. 713/2007 o prepovedi ribolova na trsko v ožini Skagerrak s plovili, ki plujejo pod zastavo Švedske ali so v njej registrirana, z začetkom veljavnosti istega dne.
(4)
Po informacijah, ki jih je Komisija prejela od švedskih organov, je določena količina trske še vedno na voljo v švedski kvoti v ožini Skagerrak. Zato bi bilo treba dovoliti ribolov na trsko v tej coni s plovili, ki plujejo pod zastavo Švedske ali so v njej registrirana.
(5)
To dovoljenje mora začeti veljati 1. oktobra 2007, da se omogoči izčrpanje zadevne količine trske pred koncem tekočega leta.
(6)
Uredbo Komisije (ES) št. 713/2007 je treba s 1. oktobrom 2007 razveljaviti -
SPREJELA NASLEDNJO UREDBO:
Člen 1
Razveljavitev
Uredba (ES) št. 713/2007 se razveljavi.
Člen 2
Začetek veljavnosti
Ta uredba začne veljati dan po objavi v Uradnem listu Evropske unije. Uporablja se od 1. oktobra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. oktobra 2007

Labels: 18
6